Document ID: 31985R1388

KOMISSION ASETUS (ETY) N:o 1388/85,
annettu 24 päivänä toukokuuta 1985,
tiettyjen tavaroiden luokittelusta yhteisen tullitariffin alanimikkeeseen 12.04 A
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon yhteisen tullitariffin nimikkeistön yhdenmukaiseksi soveltamiseksi toteutettavista toimenpiteistä 16 päivänä tammikuuta 1969 annetun neuvoston asetuksen (ETY) N:o 97/69(1), sellaisena kuin se on viimeksi muutettuna asetuksella (ETY) N:o 2055/84(2), ja erityisesti sen 3 artiklan,
sekä katsoo, että
yhteisen tullitariffin nimikkeistön yhdenmukaisen soveltamisen varmistamiseksi on syytä antaa säännöksiä sovellettaviksi luokiteltaessa tariffiin paloiteltuja sokerijuurikkaita, joista sokeri on osittain poistettu ja jotka on mahdollisesti valmistettu pelleteiksi joko suoraan puristamalla tai lisäämällä sideainetta (enintään 3 painoprosenttia) ja joiden sakkaroosipitoisuus, sideaineeseen mahdollisesti sisältyvä sakkaroosi mukaan luettuna, on suurempi kuin 10 prosenttia kuiva-aineen painosta,
neuvoston asetuksen (ETY) N:o 950/68(3), sellaisena kuin se on viimeksi muutettuna asetuksella (ETY) N:o 3400/84(4), liitteenä olevan yhteisen tullitariffin alanimikkeeseen 12.04 A kuuluvat sokerijuurikkaat,
alanimikkeeseen 23.03 B I kuuluu muun muassa sokerijuurikasjätemassa,
sokerijuurikkaiden ja sokerijuurikasjätemassan erottamiseksi toisistaan on sakkariinipitoisuudelle asetettava raja; tämä raja on tarkoituksenmukaista asettaa 10 painoprosenttiin,
näin ollen paloitellut sokerijuurikkaat, joista sokeri on osittain poistettu ja joiden sakkaroosipitoisuus, sideaineeseen mahdollisesti sisältyvä sakkaroosi mukaan luettuna, on suurempi kuin 10 prosenttia kuiva-aineen painosta, on luokiteltava alanimikkeeseen 12.04 A, ja
tässä asetuksessa säädetyt toimenpiteet ovat yhteisen tullitariffin nimikkeistöä käsittelevän komitean lausunnon mukaiset,
ON ANTANUT TÄMÄN ASETUKSEN:
1 artikla
Paloitellut sokerijuurikkaat, joista sokeri on osittain poistettu ja jotka on mahdollisesti valmistettu pelleteiksi joko suoraan puristamalla tai lisäämällä sideainetta (enintään 3 painoprosenttia) ja joiden sakkaroosipitoisuus, sideaineeseen mahdollisesti sisältyvä sakkaroosi mukaan luettuna, on suurempi kuin 10 prosenttia kuiva-aineen painosta, on luokiteltava yhteisen tullitariffin alanimikkeeseen
12.04 Sokerijuurikkaat (myös viipaloidut), tuoreet, kuivatut tai jauhetut; sokeriruoko:
A. sokerijuurikkaat.
2 artikla
Tämä asetus tulee voimaan kahdentenakymmenentenäensimmäisenä päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 24 päivänä toukokuuta 1985.

Labels: 3
17